לינדיטה חלימי

לינדיטה חלימי (באלבנית: Lindita Halimi; נולדה ב-29 במרץ 1989) היא זמרת-יוצרת אלבנית-קוסוברית.

ביוגרפיה

חלימי נולדה בעיירה ויטינה שבקוסובו. התפרסמה לראשונה כשהשתתפה בעונתה השלישית של תוכנית הכישרונות האלבנית "Ethet" והגיעה לעשירייה הראשונה. בשנת 2009 זכתה בתחרות השירה "Top Fest", המיועדת לזמרים מאזורים דוברי אלבנית, כנציגת קוסובו. ב-2013 היגרה לארצות הברית. חזרה למדינתה ובדצמבר 2014 השתתפה לראשונה בתחרות השירה "Festivali i Këngës" עם השיר "S'të fal" (לא סולחת לך), המשמשת החל משנת 2004 לבחירת הנציג האלבני מדי שנה לתחרות האירוויזיון, לתחרות ב-2015 וסיימה במקום השלישי.

השתתפה בעונה האחרונה של "אמריקן איידול" ששודרה ב-2016. חלימי זכתה בהשתתפותה השנייה בתחרות "Festivali i Këngës" החמישים וחמש במספר, עם שיר "Bote" (עולם), אשר נכתב במקור באלבנית לאותו גמר ושונה לאחר מכן לתחרות האירוויזיון לאנגלית, בשם "World". השיר איתו ייצגה את מדינתה בתחרות בשנת 2017, הופיע רביעי בסדר ההשמעה של חצי הגמר הראשון שנערך ב-9 במאי באותה השנה.

חלימי לא עלתה לגמר האירוויזיון וסיימה במקום ה-14 בחצי הגמר.

קישורים חיצוניים

 

משתתפי אירוויזיון 2017
מתחרות אמריקן איידול
זמרות אלבניות
נציגי אלבניה באירוויזיון
זמרים השרים באלבנית
ילידות 1989